《次韵谊夫九日忆去岁共游东林》
宋代·李石

菜饮无期岁已侵，高谈何处著幽深。
二年旅寄不堪说，九日盟寒那复寻。
此地有时容醉玉，寒花无数吐秋金。
与君成是无诗句，闻道西山似竹林。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。